Regionalni poslovni forum Novi sad
2021-11-25 11:18 (Europe/Zagreb)
Europska poduzetnička mreža Hrvatske u suradnji sa Skupštinom Autonomne Pokrajine Vojvodine i Privrednom komorom Vojvodine organizira B2B poslovne razgovore u okviru Regionalnog biznis foruma, koji će se kao hibridni dogadjaj održati 25.11.2021.
Ovogodišnji Forum bit će organiziran u hibridnom obliku – on-line i fizički.
Sudionici Foruma su ugledne tvrtke iz regije, gospodarske komore i regionalne agencije te ostale institucije koje pružaju potporu malom i srednjem poduzetništvu.
Naglasak događanja je na slijedećim sektorima:
– ICT– Metalni sektor– Poljoprivreda i prehrambena industrija
Platformu za registraciju kao i više informacija možete pronaći ovdje: https://rbf2021.b2match.io/
Kontakt u HGK:
Irena Spahiće-mail: ispahic@hgk.hr

B2b sastanci za tvrtke iz drvne industrije
2021-12-02 13:03
Europska poduzetnička mreža organizira virtualne B2B susrete za tvrtke koje djeluju na području drvne industrije. Događanje pod nazivom “B2B Cooperation Platform Wood Coonstruction 2021” održat će se 2. prosinca u vremenu 13,30 do 17 sati.
Ovo međunarodno događanje izvrsna je prilika za drvoprerađivače, inžinjere, arhitekte, obrtnike i ostale subjekte u drvnoj industriji da razmjene nova znanja, ideje, izvide nove poslovne prilike i pronađu partnera za suradnju.
Više informacija o događanju i upute za prijavu možete pronaći OVDJE.
Kontakt u HGK:
Irena Spahiće-mail: ispahic@hgk.hr

Poziv na on-line poslovne razgovore pod nazivom Match4Industry
2021-12-08 13:14 - 2021-12-09 13:14
Europska poduzetnička mreža poziva Vas na sudjelovanje na međunarodnim poslovnim susretima “Match4Industry 2020” koji će se virtualni putem 08. – 9. prosinca 2021.
Ovi poslovni razgovori idealna su prilika da se povežete sa tvrtkama iz slijedeći sektora:
– automobilska industrija
– metal i strojevi
– plastika i guma
– gume
– kemijska industrija (automobilske boje i premazi, automobilski proizvode za njegu)
– građevinarstvo i građevinski materijal
– energija
– okoliš
– elektrika – elektronika
– informacijske i komunikacijske tehnologije
Sudjelovanje na susretima je besplatno, a poduzetnici, sveučilišta i tvrtke koje djeluju u navedenim sektorima mogu se do 30. studenog registrirati na web stranici događanja: https://match4industry-2021.b2…
Kontakt osoba:
Irena SpahićEuropska poduzetnička mreža HrvatskeE-mail: ispahic@hgk.hr

B2B susreti u okviru Centralnog europskog summita Europske poduzetničke mreže
2021-12-10 15:32
Europska poduzetnička mreža Hrvatske suorganizira poslovne B2B razgovore pod nazivom ITT& MOST koji će se održati 10. prosinca u okviru Centralnog europskog summita Europske poduzetničke mreže u Budimpešti. Događanje će se odvijati u hibridnom obliku: on-line i u fizičkom obliku.
Događanje je namijenjeno povezivanju tvrtki, institucija i istraživačkih organizacija kao mjesto susreta potencijalnih novih klijenata, kupaca i znanstvenih suradnika.
Teme susreta:
– poljoprivreda– zdravstvena industrija– industrija okoliša– građevinarstvo– strojarstvo– automobilska industrija– elektronika– ICT– suradnja na području istraživanja i razvoja
Više informacija i upute za registraciju možete pronaći OVDJE.
Kontakt u HGK:
Irena Spahiće-mail: ispahic@hgk.hr

Poziv na B2B poslovne susrete "International Mobility Days 2021"
2021-12-13 17:00
Europska poduzetnička mreža Hrvatske suorganizira trodnevno događanje i B2B susrete pod nazivom “International Mobility Days 2021”. Događanje će se održati on-line u razdoblju 13.-15. prosinca 2021.
Ono što čini ovo trodnevno događanje međunarodne mobilnosti jedinstvenim su okupljanje 1300 stručnjaka i tvrtki iz 65 zemalja. Ukoliko poslujete na području mobilnosti, prometa, mobilnih usluga i tehnologije te želiti istražiti svoje izvozne prilike i uspostaviti nove poslovne kontakte pridružite nam se u on-line ili on-site obliku.
Detaljne informacije o samim susretima kao i načinu registracije možete pronaći OVDJE.
Kontakt u HGK:
Irena Spahiće-mail: ispahic@hgk.hr

Pridružite se online 1. Regionalnom Butterfly Innovation & Business Forumu
2021-12-16 14:28
Vijeće za regionalnu suradnju (RCC) i Europska poduzetnička mreža (EEN) organiziraju 1. regionalni Butterfly Innovation & Business Forum 16.-17. prosinca 2021. u hibridnom formatu u Skoplju, Sjeverna Makedonija. Forum možete pratiti online putem poveznice: http://butterflyforum.collecti….

Predstavit će vam se uspješni start-upovi i etablirane inovativne tvrtke sa Zapadnog Balkana. Više informacija na: https://bit.ly/31Rqei5
VIDEO

Poslovni susreti za tvrtke koje posluju na području biljne proizvodnje
2022-01-11 10:01
Europska poduzetnička mreža organizira B2B poslovne susrete u suradnji sa vodećim europskim biljnim klasterom Vegepolys Valley te SIVAL-om, vodećom europskom izložbom u sektoru biljne proizvodnje. Događanje će se održati u hibridnom obliku, sastanci uživo 11. i 12. siječnja, te 14. siječnja za sastanke i vurtualnom obliku, a namijenjeno je tvrtkama koje rade na području biljne proizvodnje i traže prilike za uspostavu poslovnih i tehnoloških partnerstava u Francuskoj.
Namijenjeno je tvrtkama u području:
– hortikulture– uzgoja voća i povrća– sjemenki– poljoprivredne zalihe– poljoprivredni strojevi– bio kontrola
Više informacija kao i upute za registraciju možete pronaći OVDJE.
Kontakt u HGK:
Irena Spahiće-mail:ispahic@hgk.hr

Meetup „Priča jednog poduzetnika – Janko Kezele"
2022-01-27 12:40
Regionalni centar kompetentnosti Ugostiteljske škole Opatija sa svojim partnerima, STEP RI d.o.o., FMTU – Fakultetom za menadžment u turizmu i ugostiteljstvu i Udrugom diplomiranih studenata FMTU, poziva vas na Meetup „Priča jednog poduzetnika – Janko Kezele: ljubav prema tradiciji pretočena u turističku priču“.
Obitelj Kezele osnovala je seoski turizam na obiteljskoj tradiciji pripreme kotlovine i proizvodnje vina. Na imanju su za posjetitelje uređene drvene kućice stare oko 100 godina, u kojima se uživaju jela iz domaće kuhinje i vina iz vlastitog podruma. Doživljaj pravog seoskog gospodarstva zaokružuje prekrasan pogled na vinograde, štala s domaćim životinjama i etnografska zbirka s čudesnim starinama.
Meetup je namijenjen svima koji se žele upoznati s njihom pričom. Dio je programa rada HUBa koji djeluje u sklopu Regionalnog centra kompetentnosti Ugostiteljske škole Opatija. Osnovni cilj je razmjena iskustava i korisnih informacija između postojećih poduzetnika i onih koji to žele postati.
Meetup se provodi u sklopu projekta „RCK RECEPT – Regionalni centar profesija u turizmuinovativne metode poučavanja, osposobljavanja i usavršavanja temeljenih na radu te povezivanju obrazovnog, javnog, privatnog i civilnog sektora u svrhu kvalitetnijeg stjecanja znanja i kompetencija njegovih korisnika za tržište rada.
Ukoliko želite dobiti pravovremene informacije o HUBu i njegovim programima, pretplatite se na naš newsletter putem obrasca na dnu stranice.
Ukupna vrijednost projekta iznosi 58.683.119,88 kuna, od čega 100 % financira Europska unija bespovratnim sredstvima iz Europskog socijalnog fonda u okviru Operativnog programa Učinkoviti ljudski potencijali 2014. – 2020. Razdoblje provedbe projekta je od 1. 4. 2020. do 1. 12. 2023. godine.
LINK ZA PRIJAVU

B2B matchmaking susreti za tvrtke iz modne industrije
2022-01-30 10:15
Europska poduzetnička mreža organizira B2B poslovne susrete pod nazivom EU Fashionmatch Amsterdam11.0@Modefabriek koji će se održati 30. siječnja do 1. veljače 2022 u on-line obliku.
Ovo besplatni događanje namijenjeno je kupcima, dizajnerima, dobavljačima i proizvođačima te investitorima iz cijeloga svijeta, te prilika za uspostavu novih poslovnih kontakata.
Program cjelokupnog događanja, raspored on-lin radionica te upute za registraciju možete pronaći na stranicama događanja.
Kontakt u HGK:
Irena Spahiće-mail: ispahic@hgk.hr

Traže se nova tehnološka rješenja za 7 audiovizualnih korporacija
2022-02-01 10:27
Europska poduzetnička mreža organizira međunarodno događanje za sastanke sa 7 audiovizualnih korporacija koji su potrazi za novim tehnološkim rješenjima, pod nazivom ISE OPEN Innovation Challenge 2022 koje će se održati u razdoblju 1.-9. veljače 2022. godine u hibridnom obliku.
Sastanci u fizičkom održavat će se na mjestu održavanja ISE kongresa u Barceloni 1.-4. veljače, dok će se on-line sastanci održavati 8. i 9. veljače.
Teme susreta:
– organizacija live evenata– emitiranje i stvaranje sadržaja– hoteli i gostoprimstvo– digitalni natpisi– tehologija– audio
Detaljan program kao i upute za regsitraciju možete pronaći na stranicama događanja.
Kontakt u HGK:
Irena Spahiće-mail: ispahic@hgk.hr

Webinar - Kako pokrenuti webshop bez programera
2022-02-10 10:44
Živimo u vremenu u kojem online prodaja doživljava sve veći uzlet, pogotovo u zadnje dvije godine. Činjenica je da su mnogi offline biznisi otišli online, a sve je veći broj novih poduzetnika koji svoju osnovnu djelatnost zasnivaju samo na online modelu poslovanja. Međutim, mnogi od njih nisu u mogućnosti u početku izdvojiti desetke tisuća kuna za izradu glavnog kanala njihove prodaje – webshopa.
Platforma za izradu webshopova Shopify je nastala s namjerom da svakom malom poduzetniku omogući brz i jednostavan izlazak na tržište.
Cilj radionice je približiti polaznicima proces planiranja, pripreme i same izrade webshopa na platformi Shopify, kako bi nakon toga sa sigurnošću krenuli u samostalnu realizaciju istog.
Radionica je namijenjena svim postojećim malim poduzetnicima koji planiraju prodavati online.

Sadržaj edukacije i prijeve možete pronaći OVDJE.

Info dan - otvoreni natječaji za dodjelu bespovratnih sredstava iz programa EUREKA i Eurostars
2022-02-15 14:02
Hrvatska agencija za malo gospodarstvo, inovacije i investicije (HAMAG-BICRO) u suradnji s Europskom poduzetničkom mrežom (EEN) organizira info dan na temu otvorenih natječaja za dodjelu bespovratnih sredstava iz programa
EUREKA i Eurostars
koji će se održati u utorak, 15. veljače 2022. s početkom u 10.00 sati u
ZICER-u – Zagrebačkom inovacijskom centru,
Avenija Dubrovnik 15, Zagrebački velesajam, Paviljon 12.
Dvorana „Akcelerator“
Tijekom radionice sudionici će imati priliku čuti više o programima EUREKA i Eurostars te trenutno otvorenim natječajima i najavama natječaja za buduće razdoblje.
EUREKA je program kojim se potiču mala i srednja poduzeća (MSP) na suradnju sa međunarodnim partnerima u pokretanju istraživačko-razvojnih (IR) aktivnosti. Cilj programa je potaknuti tvrtke na ulaganje u aktivnosti istraživanja i razvoja te na taj način jačati njihov inovacijski kapacitet.
Eurostars je program za istraživanje i razvoj nastao kao zajednička inicijativa EUREKA-e i Europske komisije. Osnovni kriterij je sudjelovanje minimalno dvije zemlje članice. Glavni partner na projektu mora biti inovativno malo ili srednje trgovačko društvo (Innovative SME).
Rok za predaju projektnih prijedloga na sljedeći Eurostars natječaj je 24. ožujka 2022. do 14.00 CET.
Nakon predstavljanja programa slijedi prezentacija o projektu Europske poduzetničke mreže koja poduzetnicima besplatno omogućuje pronalazak međunarodnog partnera i podršku u internacionalizaciji poslovanja. Na kraju slijedi prezentacija gosp. Nenada Buljana, člana Eurostars nezavisnog ocjenjivačkog odbora na temu “Kako pripremiti dobru Eurostars prijavu”. Sudionicima će biti približen proces evaluacije projekata te će dobiti savjete kako što bolje napisati svoju projektnu prijavu.
Program događanja možete skinuti na poveznici.
Broj mjesta je ograničen, stoga rezervirajte svoje mjesto na vrijeme.
Prijave se zaprimaju putem poveznice do petka, 11. veljače 2022.
Program možete preuzeti ovdje.
Za sudjelovanje na radionici potrebno je posjedovati važeću COVID potvrdu.
Svi zainteresirani koji ne mogu sudjelovati na radionici 15. veljače uživo, mogu se prijaviti na našu online radionicu, koja će se održati u petak 18. veljače s početkom u 10.00 sati putem GoToMeeting platforme.
Poveznica za prijavu na online događanju je na sljedećem linku.
Program za online Info dan možete preuzeti ovdje.

Poziv na događaj ''Eastern Partnership to the EU: Agri-food Business Connections''
2022-02-23 11:26
TERA Tehnopolis d.o.o., u suradnji s partnerima partnerima EcoVisio (Moldavija) i Republican Centre for Technology Transfer (Bjelorusija) organizira trodnevni događaj pod nazivom ”Eastern Partnership to the EU: Agri-food Business Connections”.
Događaj se održava u razdoblju od 23. do 25. veljače 2022. godine, s početkom u 10:00 sati, putem b2match platforme na poveznici.
Trodnevni događaj se organizira u okviru inicijative EU4Business Europske unije, čija je misija produbljivanje i jačanje odnosa između država članica EU-a i Istočnog partnerstva (Armenija, Azerbajdžan, Bjelorusija, Gruzija, Moldavija i Ukrajina). Ciljevi projekta ORGANIC ROUTE I WINE2B su povezivanje ekoloških proizvođača i vinara te poduzetničkih potpornih institucija iz Hrvatske, Moldavije i Bjelorusije.
Nakon svakog dana slijedit će poslovni susreti sudionika gdje će svi prijavljeni imati priliku pronaći distributere i plasirati svoje proizvode na inozemna tržišta, razmijeniti najbolje prakse, kreirati nove proizvode, pronaći nove dobavljače ili razviti nove usluge.
U privitku možete pronaći cjelokupni poziv i vizual događaja. A na poveznici više detalja o samom događaju kao i cjelokupni program

B2B razgovori za inovacije u mobilnim tehnologijama
2022-03-01 12:24
Europska poduzetnička mreža organizira poslovne susrete pod nazivom MWC Open Innovation Challenge 2022 koji će se održati u razdoblju 01.- 08. ožujka 2022, u hibridnom obliku (događanje u fizičkom obliku održat će se u Barceloni 1.i 2. ožujka, a on-line 3. i 8. ožujka).
Događanje je namijenjeno investitorima, tvrtkama te pružateljima usluga u području mobilne tehnologije.
Sudjelovanje na događanju je besplatno, a više informacija kao i upute za registraciju možete pronaći OVDJE.
Kontakt u HGK:
Irena Spahiće-mail: ispahic@hgk.hr

Energetski Summit Trebinje 2022
2022-03-16 12:14
Energetski summit “SET – TREBINJE 2022” je međunarodni summit i ovogodišnji slogan je “Energetska budućnost Zapadnog Balkana”. Summit će se održati 16., 17. i 18. ožujka 2022. godine u Trebinju. Osim stručnih panel rasprava uključivat će B2B sastanke između sudionika u okviru projekta Enterprise Europe Network.
Ovaj stručni događaj kroz panel diskusije pokriva tematske cjeline: tranzicije i dekarbonizacije energetskog sektora u regiji, stanje na energetskom i balansnom tržištu električne energije, sigurnost opskrbe plinom i naftom, energetska učinkovitost, važnost obnovljivih izvora energije, pametne mreže i nadolazeća tema – mobilnost u našim krajevima.
Prema službenim podacima, posljednja dva Summita uključivala su preko 1000 sudionika u dvoranama i preko 25000 online sudionika, što je impresivan broj za prve dvije godine.
Sudionicima ovogodišnjeg summita nudi se da na najbolji mogući način predstave projekte koje provode u regiji.
Summit će se održati u Domu kulture Trebinje, u skladu s važećim Covid-19 mjerama. Summit će se organizirati hibridnom obliku s izravnom prisutnošću panelista, moderatora, sponzora i gostiju u dvorani te online prisutnošću sudionika iz cijele regije.
Energetski samit Trebinje međunarodno je priznat događaj, o čemu svjedoči i potpisana izjava o zajedničkoj organizaciji Summita s Tajništvom Energetske zajednice Europske unije.
Panelisti će biti vodeći stručnjaci, sveučilišni profesori, predstavnici industrije i znanstveno-istraživačkih instituta koji će raspravljati o aktualnim dostignućima u području elektroenergetskih sustava u regiji.
Više informacija, prijave i program možete pronaći na stranicama Summita:

B2B razgovori za tvrtke u sektoru turizma
2022-03-17 13:00
Europska poduzetnička mreža organizira B2B međunarodne poslovne susrete pod nazivom MBM Tourism Prague 2022 za tvrtke iz područja turizma koji će se održati u hibridnom obliku 17.-18. ožujka 2022.
Ovo događanje jedinstvena je prilika za stvaranje novih poslovnih kontakata za slijedeće subjekte:– turističke agencije– turoperateri– smještaj– catering– wellness– medicinski turizam– promet i održiva mobilnost– digitalna rješenja u turizmu– potporne usluge– novi trendovi– kulturna baština
Više informacija i upute za prijavu možete pronaći OVDJE.
Kontakt u HGK:
Irena Spahiće-mail: ispahic@hgk.hr

B2B matchmaking susreti za tvrtke iz energetskog sektora
2022-03-23 09:13
Europska poduzetnička mreža organizira B2B poslovne susrete pod nazivom “EnergyWeek 2022 Matchmaking” koji će se održati 23.-25. ožujka u fizičkom obliku u Finskoj.
Riječ je o najvećem energetskom klasteru nordijskih zemalja koji se bavi obnovljivim izvorima energije, pametnim rješenjima, plinom i skladištenjem energije.
Sudjelovanje na poslovnim susretima je besplatno a više informacija kao i upute za registraciju možete pronaći OVDJE.

STEP RI organizira Spring business camp 2022
2022-04-03 14:39
STEP RI znanstveno-tehnologijski park Sveučilišta u Rijeci, uz podršku Veleposlanstva SAD-a u Zagrebu, od 3. do 6. travnja 2022. organizira Spring business camp.
Program Spring business camp-a je namijenjen svima koji imaju poslovnu ideju ili prototip koji žele unaprijediti kroz četverodnevni intenzivni program mentoriranja.
„Ovaj program održavamo već devetu godinu zaredom. Vjerujemo da su kvalitetni mentori, networking, odlične nagrade, te prilika za predstavljanje ideje investitorima dovoljni razlozi za sudjelovanje. Timovi koji su sudjelovali u prethodnim izdanjima prikupili su preko 3.000.000 USD investicija.“ – kaže direktor STEP RI Boris Golob.
Tijekom Spring business camp-a odabrani kandidati će imati priliku raditi s mentorima, uspješnim poduzetnicima i investitorima, koji će im pomoći da svoj projekt razviju u održivi poslovni pothvat.
Osim izvanrednog mentoriranja najbolji timovi imat će priliku osvojiti:

1. mjesto – MacBook Pro
2. mjesto – Apple iPad 9
3. mjesto – Apple watch

Sudjelovanje na kampu je besplatno i uključuje smještaj i prehranu. Prijave su otvorene od 21. veljače do 13. oužjka 2022., a zaprimaju se putem web stranice https://www.step.uniri.hr/spring-business-camp/

U slučaju potrebe za dodatnim informacijama, slobodni ste kontaktirati Janu Blažević Marčelja na e-mail jbmarcelja@uniri.hr, tel. 051 265 962, 099 241 4849.
Step Ri znanstveno-tehnologijski park Sveučilišta u Rijeci je poduzetnička potporna institucija koju je 2008. godine osnovalo Sveučilište u Rijeci. Našim savjetodavnim uslugama, programima i edukacijama želimo hrvatskom gospodarstvu učiniti dostupna najnovija svjetska znanja inoviranja i upravljanja kojima vodeće tvrtke brže, uspješnije i jeftinije stvaraju inovacije, postaju konkurentnije i osvajaju nova tržišta. Samostalno i s partnerima u Hrvatskoj i Europi stvaramo i provodimo projekte financirane od Europske unije i Sjedinjenih Američkih Država, iz hrvatskih nacionalnih i lokalnih programa te iz sredstava velikih hrvatskih tvrtki koje podupiru inovacije i poduzetništvo.

Webinar za prijavu Eureka projekata
2022-04-05 12:39
Planirate li uskoro prijaviti Eureka projekt u sklopu Zajedničkog poziva za međunarodne suradničke projekta u Dunavskoj regiji 2022.?
Nacionalna tijela za financiranje (u Hrvatskoj HAMAG-BICRO) i EUREKA Tajništvo (Bruxelles) održat će informativni webinar za sve zainteresirane prijavitelje na kojem će predstavnici svake države ukratko iznijeti posebnosti postupka prijave u svojoj državi.
Registracija za webinar koji će se održati 5. travnja 2022. od 11h vrši se putem ove poveznice. Predviđeno trajanje webinara je dva sata.
Rok za podnošenje pune prijave je 30. lipnja 2022. Više informacija o navedenom Eureka natječaju, možete pronaći OVDJE.
Za pronalazak partnera osmišljena je B2March platforma na koju se možete prijaviti ako ste zainteresirani za pronalazak partnera za projekt te dogovoriti 1:1 sastanke s ostalim sudionicima koji će se odražavati u razdoblju od 27-28. travnja 2022.

One-stop-shop za pristup financiranju i podršci inovacijama za MSP-eve
2022-04-06 08:46
Nova platforma FINNO, razvijena u okviru Europske poduzetničke mreže, nudi informacije o financijskim instrumentima i podršku za inovacije malim i srednjim poduzećima (MSP) u jugoistočnoj Europi. Platforma je nastala s ciljem razvoja MSP-ova u regiji kroz besplatne savjetodavne usluge o mogućim izvorima financiranja te komercijalizaciji njihovih poslovnih ideja i inovacija. Nastala je na inicijativu sedam EEN konzorcija iz šest država: Bosne i Hercegovine, Hrvatske, Crne Gore, Makedonije, Srbije i Slovenije.
Obzirom na brojne financijske i inovacijske potpore kojima MSP-evi mogu pristupiti kroz različite EU programe i institucije, FINNO na jednom mjestu okuplja stručnjake različitih ekspertiza iz različitih dijelova regije, a koji posjeduju dugogodišnje iskustvo rada s MSP-evima i informacije o relevantnim i dostupnim mogućnostima financiranja. Kroz platformu, svi MSP-evi imaju mogućnost odabrati željenog stručnjaka ovisno o potrebama poslovanja i dogovoriti sastanak u slobodnom terminu za besplatno savjetovanje.
U okviru manifestacije „Prilike za projekte, umrežavanje i prikupljanje informacija” na 23. Međunarodnom sajmu gospodarstva u Mostaru, 6. travnja 2022. godine, sve o platformi i njenim funkcijama javnosti će predstaviti Nikola Balić, voditelj Odjela za znanost i inovacije Sveučilišta u Splitu. U sklopu manifestacije bit će organizirani i B2B sastanci za sve zainteresirane.
Sudjelovanje u konferenciji i B2B sastancima je besplatno, uz prethodnu prijavu putem poveznice događanja.
Više pročitajte na slijedećoj poveznici.

Upravljanje rastom poduzeća
2022-04-12 10:47
Na tržištu koegzistiraju mikro, mala, srednja i velika poduzeća i brojne kombinacije među njima. Treba li onda neko manje poduzeće planirati rast? Što je potrebno uzeti u obzir i jesu li vlasnici i menadžeri manjih poduzeća spremni za takvu poslovnu avanturu? I što uopće znači rast za jedno poduzeće?
Polaznici seminara imat će priliku čuti o različitim aspektima upravljanja rastom poduzeća koji uključuju upoznavanje s kriterijima strateškog planiranja rasta, uvođenje organizacijskih promjena u skladu s rastom, financijsko planiranje u funkciji rasta, usmjeravanje prema inoviranju poslovanja radi čuvanja postojećih pozicija i iskorištavanja novih prilika te o (re)pozicioniranju na tržištu korištenjem dostupnih mogućnosti za umrežavanje. Također će se polaznici upoznati s različitim strategijama rasta.
Cilj seminara je usmjeriti polaznike u sustavno promišljanje rasta poduzeća kako bi uključili dobivene informacije u vlastite procese upravljanja.
Zainteresiranim poduzetnicima omogućit će se nakon seminara, a prema iskazanom interesu i dogovoru, snimanje inovacijskog potencijala poduzeća bez naknade putem IMP³rove metodologije u cilju jačanja konkurentnosti poduzeća.
Seminar je namijenjen vlasnicima, direktorima poduzeća, rukovoditeljima viših razina te članovima uprava.
Više informacija potražite na sljedećoj poveznici.

Meetup „Tourism out of the box“
2022-04-13 10:58
Regionalni centar kompetentnosti Ugostiteljske škole Opatija sa svojim partnerima, STEP RI d.o.o., FMTU – Fakultetom za menadžment u turizmu i ugostiteljstvu i Udrugom diplomiranih studenata FMTU, poziva vas na Meetup „Priča jednog poduzetnika – Solana Nin – Priča o soli“.
Solana Nin već 1500 godina proizvodi sol, a njihova polja soli jedinstveni su spoj sunca, Jadranskog mora i bure s Velebita. Sanja Stamenić Oštrić, direktorica marketinga i razvoja poslovanja Solane Nin, otkriti će vam tajnu njihovog uspjeha.
Meetup je namijenjen svima koji se žele upoznati s njihovom pričom. Dio je programa rada HUBa koji djeluje u sklopu Regionalnog centra kompetentnosti Ugostiteljske škole Opatija. Osnovni cilj je razmjena iskustava i korisnih informacija između postojećih poduzetnika i onih koji to žele postati.
Meetup se provodi u sklopu projekta „RCK RECEPT – Regionalni centar profesija u turizmu“ koji je usmjeren na inovativne metode poučavanja, osposobljavanja i usavršavanja temeljenih na radu te povezivanju obrazovnog, javnog, privatnog i civilnog sektora u svrhu kvalitetnijeg stjecanja znanja i kompetencija njegovih korisnika za tržište rada.
Ukoliko želite dobiti pravovremene informacije o HUBu i njegovim programima, pretplatite se na naš newsletter putem obrasca na dnu stranice.
Ukupna vrijednost projekta iznosi 58.683.119,88 kuna, od čega 100 % financira Europska unija bespovratnim sredstvima iz Europskog socijalnog fonda u okviru Operativnog programa Učinkoviti ljudski potencijali 2014. – 2020. Razdoblje provedbe projekta je od 1. 4. 2020. do 1. 12. 2023. godine.
Više informacija i postupak prijave potražite na sljedećoj poveznici.

Hrvatsko-litavski gospodarski forum i B2B poslovni razgovori
2022-04-20 08:30
Hrvatsko-litavski gospodarski forum i B2B poslovni razgovori, održat će u srijedu, 20. travnja, u 10 sati, u središnjici HGK, na adresi Rooseveltov trg 2, u Zagrebu.
Litavske tvrtke zainteresirane su za susret s distributerima i trgovcima prehrambenih proizvoda, proizvoda sustava grijanja i predstavnici metalske industrije te drugih sektora zainteresiranih za uspostavljanje suradnje s litavskim tvrtkama koje će sudjelovati na događanju. Hrvatske tvrtke zainteresirane za nastup na litavskom tržištu te uspostavljanje suradnje s njihovim tvrtkama mogu na B2B razgovorima dogovoriti i sastanak s Vilniuskom komorom trgovine, industrije i obrtništva i Litavskim inovacijskim centrom koji predstavljaju razne sektore gospodarstva.
Rok za prijavu do 15. ožujka.
Više pročitajte na slijedećoj poveznici,

Inovativna gradnja MEGRA 2022
2022-04-21 10:50
Informativna predavanja i ciljani B2B sastanci obećavaju stjecanje znanja i nove kontakte
Pozivamo vas na Innovative Construction MEGRA 2022 – događanje hibridnog umrežavanja koji se održava od 21. do 22. travnja 2022. u Gornjoj Radgoni (Slovenija) i online. Događaj će organizirati Regionalna razvojna agencija Podravje – Maribor i članovi Europske poduzetničke mreže, globalne mrežne ponude, podrške malim i srednjim poduzećima u povećanju njihove otpornosti i prelaska na održivije i digitalne poslovne modele.
Ovaj matchmaking će vam pružiti jedinstvenu priliku da upoznate potencijalne partnere vezane uz inovativna rješenja i tehnologije koje podržavaju razvoj vašeg poslovanja.
Sudjelujući u 30-minutnim unaprijed zakazanim sastancima, imat ćete priliku pronaći prave kontakte za izgradnju novih regionalnih, nacionalnih i međunarodnih poslovnih i tehnoloških partnerstava. Pridružite nam se na našem događaju!
Kada?

– 21. travnja 2022., 10.00-12.00: Virtualna tematska predavanja
– 21. travnja 2022., 12.00-17.00: Virtualni B2B događaj
– 22. travnja 2022., 10.00-14.00: B2B događaj (hibrid: na sajmu + virtualno)

Rok za prijavu: 20.04.2022.
Rezervacija sastanaka: 14. ožujka – 20. travnja 2022.
Gdje?

– Gornja Radgona Fair (Slovenija) i online

Kontakt

– Vladimir Rudl, vladimir.rudl@rra-podravje.si

Teme

• GRAĐEVINSKI MATERIJALI
• GRAĐEVINSKI STROJEVI, OPREMA I ALATI
• GRIJANJE, VENTILACIJA, KLIMA
• OBNOVLJIVI IZVORI ENERGIJE
• UREĐENJE KRAJOLIKA
• ZAŠTITA OKOLIŠA
• SOFTVER, INFORMACIJSKI SUSTAV
• ULAGANJA U GRAĐEVINARSTVO

Glavna ciljna skupina

• Tvrtke zainteresirane za građevinske teme
• Tvrtke koje traže partnere i nove suradnje
• Inovativni timovi i start-upi koji traže nove kupce i partnere
• Stručnjaci građevinske industrije
• Akademici
• Projekti planiranja prema razvoju i inovacijama u relevantnim područjima

Ovo matchmaking događanje okuplja tvrtke (kupce i dobavljače) iz velikog broja europskih zemalja. Ovo je jedinstvena prilika za stvaranje novih poslovnih kontakata i ugovora. Model je vremenski i troškovno učinkovit i rezultira ostvarenjem poslovnih suradnji. Sastanci će se održavati u posebnom prostoru i unaprijed će se dogovoriti putem web stranice.
Više informacija možete pronaći na sljedećoj poveznici.

Zaštita intelektualnog vlasništva – TIPS & TRICKS
2022-04-26 14:13
Intelektualno vlasništvo je nematerijalna imovina čije uspješno iskorištavanje može biti vrijedan temelj ili doprinos poslovanju svakog poduzetnika, neovisno o tome radi li se o početniku ili već etabliranom, iskusnom i uspješnom poduzetniku.
Zaštitu intelektualnog vlasništva poduzetnici često u poslovanju zanemaruju i percipiraju kao nešto nepotrebno, skupo i kompleksno. Svakim danom je za većinu poduzetnika iz različitih gospodarskih grana sve važnija prisutnost na digitalnom tržištu, u kojim okolnostima nastaje potreba za isticanjem vlastitih proizvoda i usluga u nastojanju da budu jedinstveni, različiti i zanimljivi njihovim kupcima i korisnicima, no pritom bi trebali voditi računa kako spriječiti ostale poduzetnike i konkurenciju da ih „kopiraju“.
U prvom dijelu seminara jednostavno će se prikazati sve vrsta prava intelektualnog vlasništva, kako nastaju te koja prava daju njihovim nositeljima te kako im to može pomoći u poslovanju. U drugom dijelu seminara prikazat će se nekoliko primjera iz prakse u kojima je došlo do povrede prava intelektualnog vlasništva poduzetnika, kao i primjera kada najčešće nastaju povrede tuđih prava intelektualnog vlasništva i koje su posljedice toga.
Treći dio seminara namijenjen je upoznavanju sudionika s mogućnostima zaštite pojedinih prava intelektualnog vlasništva, što je često uvjet za prijavu na natječaje iz programa i fondova EU ili druge oblike sufinanciranja i kreditiranja, kao i troškovima takve zaštite.
Dodatno će se predstaviti osnovne informacije o programu u okviru inicijative „Ideas Powered for Business” za dodjelu bespovratnih sredstava malim i srednjim poduzetnicima (MSP) iz EU-a koju provodi Ured Europske unije za intelektualno vlasništvo (EUIPO), a namijenjen je izradi, razvoju i zaštiti njihovih prava intelektualnog vlasništva.
Seminar je namijenjen mikro, malim i srednjim poduzetnicima.
Više informacija možete pronaći na slijedećoj poveznici.

Saznajte više o emisiji stakleničkih plinova u okviru online okruglog stola od vrhunskih predavača
2022-04-28 11:28
Prema izvješću „Cultivating our Climate“ inicijative EIT Food, poljoprivredni sustavi odgovorni su za otprilike 30% ukupne emisije stakleničkih plinova u Europi. Ova brojka uključuje izravne emisije stakleničkih plinova iz poljoprivrede i korištenja fosilnih goriva u proizvodnji hrane i pića te neizravne emisije, koje su rezultat promjena u tlima i korištenja električne energije proizvedene iz fosilnih goriva, kao i emisije nastale u lancu vrijednosti. Izvješće „Cultivating our Climate“ inicijative EIT food dostupno je na sljedećoj poveznici.
Kada je riječ o poljoprivredi u srednjoistočnoj Europi, treba istaknuti da ona zaostaje za ostatkom gospodarstva u smanjenju emisija stakleničkih plinova. No, prema podacima statističkog ureda Europskih zajednica Eurostat, regija sjeveroistočne Europe smanjila je emisije stakleničkih plinova u vremenskom razdoblju od 2008. do 2020. godine. Među državama koje su u navedenom periodu smanjile emisije u poljoprivredi su Češka Republika, Slovačka, Rumunjska i Republika Hrvatska. Takve pozitivne promjene idu u prilog poboljšanja kvalitete zraka, života te smanjenju bolesti uzrokovanih onečišćenjem zraka.
O najnovijim spoznajama u području emisije stakleničkih plinova doznajte više od vrhunskih stručnjaka u okviru online okruglog stola u organizaciji TERA TEHNOPOLIS d.o.o. iz Osijeka. Okrugli stol pod nazivom „Utjecaj emisije stakleničkih plinova na poljoprivredno-prehrambeni sektor“ organizira se u okviru programa EIT Food čije aktivnosti TERA Tehnopolis d.o.o. provodi od lipnja 2018. godine.

Okrugli stol održat će se na hrvatskom jeziku 28. travnja 2022. godine od 11:00 do 14:50 sati putem Zoom platforme, a gosti predavači bit će:

· Izv.prof.dr.sc. Miro Stošić – Fakultet agrobiotehničkih znanosti Osijek
· Izv.prof.dr.sc. Goran Kiš – Agronomski fakultet, Sveučilište u Zagrebu
· Prof.dr.sc. Marija Romić – Agronomski fakultet, Sveučilište u Zagrebu
· Bernarda Rožman – Ministarstvo gospodarstva i održivog razvoja RH
· Ana Mandarić – Odjel za obnovljive izvore energije, klimu i zaštitu okoliša pri Energetskom institutu Hrvoje Požar
· Mihajlo Nagy – Eko-sustav d.o.o.
· Dr.sc. Branimir Kampl – Sano d.o.o.
· Tatjana Obučina – služba za zaštitu zraka i klimatske aktivnosti pri Ministarstvu gospodarstva i održivog razvoja RH

Dnevni red događaja možete pronaći ovdje.
Okrugli stol namijenjen je potrošačima, start-up tvrtkama, poljoprivrednicima, tijelima javne vlasti, visokoobrazovnim institucijama, poduzetnicima i svima onima koji se žele informirati o navedenoj tematici. Registracija na događaj je obavezna, a prijaviti se možete na ovoj poveznici.

Pokretanje InvestEU u Hrvatskoj
2022-05-05 09:00
Ovaj hibridni event održat će se online i u Hrvatskoj gospodarskoj komori u Zagrebu, 5. svibnja 2022. od 9:00 do 14:00 sati.
Prijave i dnevni red potražite na sljedećoj poveznici.
Program InvestEU ključni je stup dosad najvećeg paketa poticaja Europske unije za oporavak od pandemije COVID-19 i za pomoć u izgradnji zelene, digitalne i pravedne europske ekonomije. Također može podržati europsko gospodarstvo u rješavanju novih izazova koji proizlaze iz velikih neizvjesnosti povezanih s globalnim i sigurnosnim izgledima.
Pružajući proračunsko jamstvo EU-a od 26,2 milijarde eura za potporu financijskim i investicijskim operacijama, namjerava privući privatni kapital i mobilizirati više od 372 milijarde eura za potporu javnim i privatnim ulaganjima u ključne prioritete politike EU-a.
Kako bi objasnila kako program InvestEU funkcionira i može koristiti vašem gradu ili regiji, vašem poslovanju ili vašoj zajednici, EIB grupa organizira niz događaja na visokoj razini – uživo i online – u 27 država članica EU-a.

Green Tech Days 2022
2022-05-10 10:19
EEN Hrvatska, kao suorganizator vas poziva na GREEN TECH DAYS 2022 u organizaciji Enterprise Europe Network Austria, Advantage Austria i ostalih partnera, event koji otvara svoja (virtualna) vrata od 10. do 11. svibnja 2022. u Beču.
Prijaviti se možete na sljedećoj poveznici.
Možete odabrati prisustvovati kao

• besplatni virtualni posjetitelj
• posjetitelj na licu mjesta (besplatno za strane posjetitelje)

Austrija je diljem svijeta poznata po vrhunskim proizvodima i uslugama u sektoru zelene tehnologije. Sa stopom izvoza od preko 70% u ovom segmentu, austrijske zelene tehnološke tvrtke jaki su međunarodni igrači. Ovaj se event fokusira na tri teme:

1. novi materijali i obnovljivi izvori energije za energetsku učinkovitost
2. nova energetska rješenja
3. održivo upravljanje vodama i kružno gospodarstvo.

Austrija je diljem svijeta poznata po vrhunskim proizvodima i uslugama u sektoru zelene tehnologije. Sa stopom izvoza od preko 70% u ovom segmentu, austrijske zelene tehnološke tvrtke jaki su međunarodni igrači. Ovaj event se fokusira na tri teme:

1. novi materijali i obnovljivi izvori energije za energetsku učinkovitost
2. nova energetska rješenja
3. održivo upravljanje vodama i kružno gospodarstvo.

Nudimo vam različite platforme za istraživanje, upoznavanje i umrežavanje s međunarodnim tvrtkama i dionicima u sektoru zelene tehnologije. Stoga,

• pridružite nam se na #greentechdays 2022 i upoznajte tvrtke i stručnjake iz više od 50 zemalja, istražite nove teme, projekte i proizvode u područjima tehnologije zaštite okoliša, obnovljivih izvora energije, energetske učinkovitosti i zelene gradnje.
• pridružite nam se i slušajte izvrsne glavne govornike, doživite inovativne radionice i sudjelujte u panel raspravama nakon kojih slijede B2B sastanci.

Također, pratite nas putem LinkedIn event #greentechdays 2022 i budite među prvim sudionicima koji će saznati više detalja o događaju.
Rado ćemo vam poželjeti dobrodošlicu na licu mjesta u Beču ili nam se pridružite online i uštedite vrijeme na putovanju.

Business Cooperation in Blue Growth in Europe
2022-05-10 13:18
Innovation Norway vas poziva da se priključite hibridnom događaju “Business Cooperation in Blue Growth in Europe”, koji će se održati u Ateni, Grčka, 10. i 11. svibnja 2022.
Na događaju će sudjelovati predstavnici dvanaest europskih zemalja, u kojima sektor Plavog gospodarstva (oceani, mora, obale, rijeke i jezera) igra značajnu ulogu, i/ili u kojima postoji ogroman potencijal za daljnji razvoj ovog sektora. To su Hrvatska, Bugarska, Estonija, Grčka, Island, Latvija, Litva, Norveška, Poljska, Portugal i Rumunjska.
Teme o kojima će se raspravljati
Kako stvoriti nove poslovne mogućnosti, kako realizirati nove, inovativne ideje, te kako poslovni subjekti ili klasteri, istraživački instituti i druga interesna udruženja ili institucije mogu surađivati, s ciljem poticanja održivog plavog rasta u Europi samo su neke od tema o kojima će se raspravljati na konferenciji.
Rasprave će biti podijeljene u četiri tematske cjeline:

– Pametne luke,
– Zeleno bodarstvo,
– Plava bioekonomija i proizvodnja algi, te
– “Offshore” vjetar.

Relevantni predstavnici iz biznisa i javnih institucija iz zemalja sudionica prezentirati će svoja gledišta ove problematike, ideje i rješenja, a u raspravi će moći sudjelovati i ostali.
Postoji i mogućnost prezentiranja ideje
Ako imate dobru poslovnu ideju, ovo je izvrsna prilika da je predstavite relevantnoj publici. Pripremite „pitch”, kratku video prezentaciju vaše ideje, te u tri minute recite ono najvažnije, a Innovation Norway će je u pauzama između dviju tematskih rasprava predstaviti svima koji će sudjelovati na konferenciji – fizički i virtualno.
Unaprijed pripremljeni „pitch“ potrebno je poslati najkasnije do 2. svibnja 2022., na email adresu hrvatske podružnice Innovation Norway, cro.innovation@innovationnorway.no.
…i pronalaska partnera
Video „pitch” dobra je prilika za pronalazak partnera, otvaranje novih tržišta i slično. No prilika za pronalazak partnera, dogovaranje suradnje i povezivanje među sudionicima i zemljama sudionicama bit će još. Na drugom danu konferencije rezervirana su tri sata za neformalno druženje, odnosno povezivanje sudionika, takozvani match-making.
Više informacija o događaju možete pronaći ovdje, ili na LinkedIn profilu Innovation Norway programa u Hrvatskoj.
Ne propustite priliku prijaviti se za sudjelovanje na stranicama organizatora Innovation Norway.
Zajedno s govornicima za pojedine tematske sesije, predviđeno je 10-tak predstavnika iz Hrvatske. Svaku zemlju na događaju će predstavljati relevantni dionici iz Plavog gospodarstva i pomorskog sektora. Stoga svi koji se prijavljuju za fizičko sudjelovanje, dužni su uz prijavu organizatoru poslati i Iskaz interesa na engleskom jeziku, te objasniti na koji će način svojim znanjem i kompetencijama doprinijeti kvalitetnijoj raspravi o prijavljenoj temi. Iskaz interesa biti će i podloga za odobravanje sudjelovanja (odnosno odbijanje, u slučaju većeg broja prijava ili nerelevantnosti prijave).
Za fizičko sudjelovanje, predviđeno je pokrivanje troškova u iznosu od 1000 eura po sudioniku (lump sum).
Ostali sudionici događaj mogu pratiti preko live streama i B2Match platforme za digitalne događaje prijavom preko gore spomenutog linka.

LEAP Summit
2022-05-12 10:46
Posjetite našu pozornicu Ideas&Tech Stage by EEN u sklopu LEAP Summita koji se održava 12 i 13.05.2022. u Branimir Mingle Mall-u u Zagrebu i online.
Riječ je o najvećoj međunarodnoj konferenciji za mlade u jugoistočnoj Europi na koju dolaze najjača domaća i strana imena tehnoloških inovacija, održivog razvoja, poduzetništva, medija i marketinga. Planira se okupljanje 2500 sudionika iz više od 30 zemalja svijeta uz više od 60 govornika na 3 pozornice: LEAP Stage, Ideas&Tech Stage by EEN i Green Stage. Od mnogobrojnih hrvatskih i međunarodnih stručnjaka iz svjetski poznatih poduzeća sudionici će imati priliku čuti različita predavanja, panel diskusije i debate te će dobiti najnovija saznanja iz svijeta inovacija, održivog razvoja, digitalnih kreacija i poduzetništva. Isto tako, za sve sudionike pripremljen je i bogati neformalni program koji svim posjetiteljima konferencije pruža priliku za networking, pokretanje i/ili širenje poslovanja te informiranje o novim poslovnim prilika.
Generalni partner konferencije je Europska komisija, a sudjelovanje na konferenciji je u potpunosti besplatno. Na pozornici koju organizira Europska poduzetnička mreža (EEN) Nikola Balić sa Sveučilišta u Splitu će 12.5.2022. predstaviti FINNO platformu.
